text: Lo torneis mescle sos los vignes d'Aissent. 
   Lo coms Maurins lai cadele sa gent,
   E li arcer e borjeis e servent 
   Tenont los barres eis fossas ausiment.
   El fils del rei fai un envaïment;
   Per lo boscau intret lains poignent 
   E vait ferir Bertran qui lo deffent.
   L'escut li trauque e Posberc li concent 
   E l'aste fraig, per quei el non descent. 
   Bertrans fer lui el bon cavan movent 
   Per mei le cap que tot lo fer i fent,
   Kel gonfanons denant los iels li pent; 
   Aiço l' essorbe per quei s'en tome lent. 
   Cil feit son tor e is d'entr'eus corent,
   E a s'espade abat Milon d'Aiglent 
   E prent per fran lo ros liart d'Agent.
   El coms Maurins lo venc aconsegent;
   El bon destrer lo refer maintenant,
   Tros al boscau l'en menet enpaignent 
   E met lo Jos al derrer passament.
   Puis a Fortun s'en gäbe e s'en content: 
   "Estort vos ai d'aiqueste soradent;
   Si li legues tener un an vertent,
   Ne vos ni eu n'i aurem garriraent."
   E Fortunes, com la rason entent,
   Escot lo cap e de corre s'estent.
   El fils del rei, quant a terre se sent, 
   Montet el ros, per tant ac cor dolent, 
   De son socors non pot cobrar nient; 
   Meis jame a terre incols d'aige pendent, 
   Kel trais la sele el frain el garniment;
   Non la vol perdre por mil liure d'argent.
   Cel torne al renc e dis as seus rient:
   "Perdut i ai, mais auque m'esteut gent.
   Lo ...
   O ...
   Ben debent estre ...
   Entresaignat sont tuit e conoissent,
   E las do ...
   A las ...
   Laissent ...
   Cascune ...
   Non es ...
  